paragraph_text: U filmovima Ratovi zvijezda: Sila se budi i Ratovi zvijezda: Posljednji Jedi, Isaac je glumio pilota borbene letjelice X-Wing Poea Damerona, a u blockbusteru X-Men: Apokalipsa tumačio je glavnog negativca Apocalypsea. U HBO-ovoj mini-seriji Pokaži mi junaka nastupio je kao političar Nick Wasicsko, a za svoj je nastup nagrađen Zlatnim globusom u kategoriji najboljeg glumca u mini-seriji ili TV-filmu. Godine 2016. časopis Time proglasio je Isaaca jednim od stotinu najutjecajnijih ljudi svijeta.<ref> Godinu dana kasnije Vanity Fair ga je opisao kao "najboljeg glumca svoje generacije".